春夜洛城闻笛 (唐) 李白 谁家玉笛暗飞声,散入春风满洛城. 此夜曲中闻折柳,何人不起故园情. 凉州词 黄河远上白云间,一片孤城万仞山.羌笛何须怨杨柳,春风不度玉门关. 常居物外度清时, 牛上横将竹笛吹. 一曲自幽山自绿, 此情不与白云知. 数萼初含雪, 孤清画本难. 有香终是别, 虽瘦亦胜寒. 横笛和愁听, 斜枝倚病看. 朔风如解意, 容易莫吹残. 牛得自由骑, 春风细雨飞. 青山青草里, 一笛一蓑衣. 日出唱歌去, 月明抚掌归. 何人得似而, 无是亦无非. 笛咽离亭断客魂, 峭帆东望海天昏. 老僧笑指风涛险, 坐看江山不出门. 江店酒初熟, 亭皋鹤未还. 谁家一声笛, 吹梦落空山. 和风和雨点苔纹, 漠漠残香静里闻. 林下积来全似雪, 岭头飞去半为云. 不须横管吹江郭, 最惜空枝冷夕曛. 回首孤山山下路, 霜禽粉蝶任纷纷. 茅屋千峰里, 人居图画中. 石苔鹦鹉绿, 山果杜鹃红. 弄影花筛月, 飞香幔过风. 倚栏无个事, 吹笛供山翁. 数家烟树里, 竹湛最佳名. 茅屋经秋补, 山田隔岁耕. 残阳归牧笛, 零露咽虫声. 更遇村翁说, 平生未入城. 偶为看山出, 孤舟向晚停. 野梅含白水, 渔火逗烟青. 寒屿融残雪, 春潭浴乱星. 何人吹铁笛, 清响破空冥. 弱不禁风素自怜, 黄昏细雨断疏烟. 楼头指冷谁吹笛, 塞上身单欲寄绵. 一任啼鸟翻子夜, 直须飞雪送残年. 攀枝信坠英雄泪, 残阳萧条灞水边. 山房无一事, 西日送残曛. 饭去胡麻煮, 香将柏子焚. 草坡闻牧笛, 松圬响樵斤. 怪底总昏黑, 檐前一片云.